LI( ots-0s

HELSINGIN MAISTRAATTI Albertinkatu 25, 00180 Helsinki PL 309, 00181 Helsinki
Puh. (09)695441

Helsinki: 25.1.2006	Oikeusministeriö
Nro: 1/06	Lainvalrnisteluosasto Viite: Kirjeenne 14.12.2005
OM 8/41/2005
Asia: Lausunto vihkimisoikeustyöryhmän mietinnöstä
Helsingin maistraatti ilmoittaa lausuntonaan vihkimisoikeustyöryhmän mietinnöstä kunnioittaen seuraavaa.

Opetusministeriön uskonnollisille yhdyskunnille myöntämien vihkimisoikeuksien perusteella suoritetut vihkimiset on pääosin suoritettu Suomen avioliittolain mukaisesti. Siten mitään erityistä ongelmaa ei vihkimisten osalta ole ilmennyt.

Helsingin maistraatin alueella on yhdessä islamilaisessa seurakunnassa esiintynyt sekaannusta siinä, että vihkirnisiä on toimitettu sharia-lain mukaan, jolloin avioliiton es-teiden tutkinta avioliittolain mukaisesti on jäänyt tekemättä. Tapauksista on oltu yhteydessä asianomaiseen seurakuntaan ja yhdessä tapauksessa tehty kirjallinen ilmoitus opetusministeriölle.

Nyttemmin asia on korjautunut ja seurakunnan kanssa on yhteistyö sujunut hyvin.

Työryhmän ehdotus, että vihkimisoikeutta valvoisi maistraatti, joka toimisi myös vihkirnisoikeuden myöntäjänä,on huono.

Suomessa vallitseva käytäntö, että vihkimisoikeuden myöntää opetusministeriö tulisi säilyttää.

Vihkimisoikeus uskonnolliselle yhdyskunnalle on tärkeä ja sillä on symbolinen merkitys yhdyskunnalle ja myös yhteiskunnalle, että yhdyskunnan jäsenet ovat tasa-arvoisia julkisoikeudellisessa asemassa olevien seurakuntien jäsenten kanssa. Sen vuoksi vihkimisoikeuden myöntäminen tulee säilyttää ministeriötasolla. Opetusministeriö hoitaa uskonnollisia asioita jaon oikea ministeriö myöntämään vihkimisoikeudet. Sisäasiainministeriölle kuuluu turvallisuusasiat. Sille tai sen alaisille viranomaisille vihkimisoikeuden myöntäminen voidaan helposti mieltää turvallisuutta korostavaksi toimeksi, joka kohdistuu uskonnollisiin ryhmiin. Sen vuoksi ja ottaen huomioon yleismaailmalliset tapahtumat vihkimisoikeuden myöntäminen tulisi säilyttää opetusministeriössä.

Vihkimisoikeuden valvonta tulee olla sillä maistraatilla, jonka toimialueella uskonnollinen yhdyskunta sijaitsee. Muussa tapauksessa valvonnalla ei käytännössä ole merkitystä.

Yhdyskunta lähettää vihkimisilmoituksen tallennettavaksi siihen maistraattiin, jonka alueella yhdyskunta toimii. Tallennettaessa ilmoitusta väestötietojärjestelmään havaitaan vihkimisessä tai avioliiton esteiden tutkinnassa tapahtuneet puutteet, jolloin maistraatin toimihenkilö ottaa suoraan yhteyttä yhdyskuntaan tai vihkijään.

Käytännössä asia toimii jo nyt näin ja sen kirjaaminen lakiin on perusteltua.

Helsingin maistraatti on ollut yhteydessä helsinkiläisiin uskonnollisiin yhteisöihin, toimittanut heille oikeusministeriön vihkimisestä painattamia esitteitä ja selvittänyt Suomen avioliittolain perusteita. Yhteistyöllä on saatu paljon myönteistä aikaan. Maistraatin ja uskonnollisten yhteisöjen kanssa on syntynyt luonteva yhteydenpitotapa korostamatta, että olisi erityisesti kysymys valvonnasta. Jos valvonta viedään paikallistasolta Suomessa yhteen sisäasiainministeriön määräämään viranomaiseen, paikallisviranomaisen toiminnalla saavutettavat hyödyt häviävät olennaisesti ja on vaarana, että valvonta nähdään osana turvallisuusasioita, mitä mielikuvaa tulisi välttää.

Vihkimisoikeuksia ei tule myöntää muille kuin uskonnollisille yhteisöille. Näiden ja evankelisluterilaisten ja ortodoksisten seurakuntien vihkimisessä on kysymys uskonnollisten seremonioiden toteuttamisesta vihkimisissä. Yhteiskunnan kannalta ei ole syytä lisätä seremonioiden kirjoa, varsinkaan kun seremonioiden ja tapojen tuntemuksesta ei viranomaisilla ole tietoa. Uskonnollisiin yhteisöihin kuulumaton voi aina vihkiä itsensä avioliittoon siviilivihkiviranomaisen edessä ja viettää tilaisuuden jälkeen häihin liittyvät seremoniansa omien toiveidensa mukaisesti.

pWrapPolygonVertices8;7;(0,0);(0,21600);(4347,21600);(4347,19350);(21606,19350);(21606,0);(0,0);fBehindDocument0
Lauri Haikarainen

Henkikirjoittaja